
До
Пенчо Милков
в качеството на Кмет на Община Русе

Чрез
Председателя на общински съвет Русе

От
Деян Герасимов,
в качеството на Общински съветник от Коалиция  
„Продължаваме Промяната-Демократична България“

Правно основание: 
чл. 33 (1) т. 4 от Закона за местното самоуправление 
и местната администрация


Питане

Относно: Констативен протокол и проект OP-25.001-0575 „Инженеринг основен ремонт Паркинг Арена Русе“

Уважаеми господин Милков,

В отговор изх. №06-01-223#1/27.05.2026 г. посочвате, че е извършен оглед от служители на дирекция „Инфраструктура, строителен и инвеститорски контрол“ и е съставен констативен протокол относно състоянието и експлоатационната годност на конструкцията и инсталациите на пространството и подземния паркинг при Арена Русе.

С оглед липсата на конкретна информация или самия констативен протокол в предоставения отговор, моля да бъде предоставена следната информация:

1. На коя дата е извършен огледът и на коя дата е съставен констативният протокол?
2. Кои длъжностни лица са участвали в огледа и изготвянето на протокола?
3. Какви конкретни дефекти, неизправности или компрометирани елементи са установени по?
4. Установени ли са рискове за експлоатационната годност, дълготрайността или безопасността на съоръжението?
5. Какви конкретни мерки са препоръчани в констативния протокол?
6. Каква е прогнозната стойност на проект OP-25.001-0575 „Инженеринг основен ремонт Паркинг Арена Русе“, включен в Приложение №3 към Закона за държавния бюджет?
7. Какъв е предвиденият обхват на проекта и кои дейности ще бъдат финансирани чрез него?
8. Предвид обстоятелството, че към датата на отговора няма сключено споразумение с МРРБ по този проект, какъв е прогнозният график за:
    - изготвяне на техническото задание;
    - сключване на споразумение;
    - обявяване на обществена поръчка;
    - избор на изпълнител;
    - започване на строително-монтажните дейности?
9. Счита ли Община Русе, че проектът може да бъде реализиран и приключен до крайния срок на Инвестиционната програма за общински проекти - 30.06.2027 г.?

  По отношение на настоящото питане бих желал да получа писмен отговор, изпратен на следния електронен адрес: dido_ger@yahoo.com.


С уважение: …………………………………....
                                 Деян Герасимов, 
        Общински съветник от Коалиция ПП-ДБ

